Here is a page extracted from Wikipedia that may contain CSS, HTML, and a lot of unformatted text.

Title: Boticario
Content: O boticario (u boticaria si ye muller, en tensino  apoticario/a, d'o griego a traviés d'o latín apot[h]ecarius) ye un profesional d'as ciencias d'a salut que exerce a farmacia y ye un gran conoixedor d'as merecinas, asinas como d'os efectos que puet tener istas en o cuerpo humán y as propiedaz quimicas y biolochicas d'a merecina y d'o cuerpo a on actúa.

O feito de que en a carrera de farmacia bi haiga gran cantidat de disciplinas, fa que un boticario siga un profesional versatil y multidisciplinario, dende os campos d'a farmacolochía u a quimica, dica campos como a botanica, a medicina u a chenetica. Un boticario no ye nomás un propietario u treballador en una botica que dispensa merecinas, tamién pueden treballar en o campo d'a investigación biomedica, en a industria cosmetica, en analisis clinicos y d'auguas, en un hespital como boticario hespitalario u como  especialista de diagnostico microbiolochico, bioquimico u immunolochico (FIR), colaborando en l'administración publica en o control de l'uso de merecinas (salut publica) u en a industria farmaceutica u quimica ocupando a dirección tecnica d'un laboratorio farmaceutico u d'una distribuidora de merecinas, etc.

Se veiga tamién
 Botica.
 Farmacia.

Oficios